Wille krugertuin 2015 - Forum Topic
Total Replies: 250 376
Total Views: 83 152 911
Forums / 4. Resorts / Wille krugertuin 2015
views: 17 430 424
Wille krugertuin 2015
23 Jul 2015 @ 07:55:31 am
Nog twee slapies dan draai die Amarok en die Surfertjie Noordwaarts Wille Krugertuin toe.
Slaap Saterdagaand 25 Jul by Phalaborwa hek en spring Sondagoggend oor die draad Letaba toe.
Skuif Do 30 Jul af Satara toe en sluit af van Ma 3 Aug by Krokosilbrug.
terug Sodom en Gemorra toe die oggend van 6 Aug.
Sorry manne - My beurt.
23 Jul 2015 @ 07:59:33 am
Geniet dit Andre miskien sien julle Willem daar
23 Jul 2015 @ 08:08:48 am
Geniet dit...hoop julle sien baie wild
23 Jul 2015 @ 08:11:23 am
Geniet dit Andre. Nog 1 week dan is dit ons beurt.
23 Jul 2015 @ 08:14:14 am
Geniet dit. Gaan oor 2 weke bietjie George, Plet en JB toe maar die keer sonder die WA.
23 Jul 2015 @ 08:15:55 am
Andre geniet dit.
23 Jul 2015 @ 08:26:38 am
Ons het n kerk diens vir stop van renosters strooping saam met die San Park mense op Letaba die 25 July voor die olifant saal verwag 200 mense
23 Jul 2015 @ 08:29:27 am
Andre sal jou sekerlik sien die 25 july by die karavaan plek by die hek ,hoe laat dink jy gaan jy daar wees?
23 Jul 2015 @ 09:24:38 am
André, julle gaan net mooi op die regte tyd Wildtuin toe want daar is die jongste tyd sulke interessante gebeurtenisse in die media en op sosiale-media gerapporteer. Ek dink aan die luiperd wat die gids in sy wildkyk-voertuig naby Skukuza aangeval het, 'n trop van 32 wildehonde in die teerpad naby Orpen, die Koedoe "spring-bok" tussen Skukuza en Malelane en die twee leeus wat 'n koedoe tussen motors naby Satara plattrek ! Jy doen die ding ook soos ek glo, oornag naby die Wildtuin om die volgende oggend vroeg in te gaan om 'n lekker staanplek in die kamp te kry, 'n ou moet mos vroegerig by die kamp opdaag wanneer ander ouens aanskuif.
Geniet dit en hou ons asseblief op die hoogte van alles wat julle beleef !
23 Jul 2015 @ 09:36:19 am
Fantasties ! So pas die foto's van die Koedoe gesien wat so spring. Hoop julle geniet dit terdee. Ons beurt kom ook volgende jaar!
23 Jul 2015 @ 10:09:33 am
Geniet dit Andre my gunsteling plek gaan weer Oktober veilig ry.
23 Jul 2015 @ 13:12:44 pm
Ons ry Donderdag 30 Julie tot in Komatie, slaap oor by my Neef en Nig, Vrydag in na Krokidilbrug tot 11 Aug.
23 Jul 2015 @ 18:52:23 pm
Andre julle moet geniet wiltuin puik
23 Jul 2015 @ 22:36:33 pm
Baie jaloers! Geniet dit Andre.
24 Jul 2015 @ 08:06:47 am
Ek beplan ook vir Oktober 2016, was al by Letaba en die keer kyk ek na Shingwedzi vir die skool vakansie week.
24 Jul 2015 @ 08:32:53 am
Dem,julle is gelukkig,geniet terdee.
24 Jul 2015 @ 09:23:40 am
Baie dankie vir die goeie wense.
Soos reeds gesê, dis nou ons beurt.
Sal eers na die Trippie verslag doen hier.
Volg nuus op Tipperkie se radio, vat nie eers 'n draagbare radio saam nie, wat nog te sê van 'n TV.
As ek wil TV kyk kan ek dit mos by my huis ook sit en doen. Dis baie goedkoper.
Groete van Kamp na Huis. HeHe
12 Aug 2015 @ 14:24:16 pm
Spring Saterdagoggend 25 Jul hier in die pad via Pieterkwane oor Magoebaskloof Phalagat toe. Arriveer ongeveer 13;00 nas 'n rustige trippie en 'n Mega Wimpy brekvis op die pad. Maak net dak oop en pak twee stoele uit vir die nag in Forever resort Phalagat. Sit ewe lekker my Aandete en insluk toe stop hier 'n Jimny neffens my en uit sprin Willem (WJ op die forum). Nee hy moet net kom bevestig ons Gautengers is veilig en rustig daar op sy plaas.
Baie dankie WJ en ek waardeer die hulp en tel no wat jy aangebied het. Die Tipperkie het hom mooi gedra en ons hoef nie jou verder te gepla het nie. 589km gery met verbruik van 8.23km per liter of vir die anner manne - 12.16liter per 100km.
06:20 Son oggend glip ons die Park binne na Letaba Ruskamp vir die eerste 4 nagte.
Lekker staanplek gekry en heerlik afgeskakel en bedaar. Relatief min diere gesien maar die rustigheid van die Letaba Kamp maak op daarvoor.
Regtig geen klagtes nie en die Ablusies en die kamp oor die algemeen op standaard. Die M&B restourant was deurgaans druk besoek deur die grotbewoners en besoekers maar ons het eie kosse gemaak daar tussen die tentplakkers.
Sal steeds Letaba aanbeveel as jy wil bedaar na die Gauteng gejaag en dan die res van die park gaan besoek vir die meer diere.
12 Aug 2015 @ 14:30:03 pm
Do 30 Jul pak ons die Sirkus en skuif af Satara toe.
Sommer so op die pad sien ons 'n paar "nuwe" diere en kry 'n redelike staanplek op Satara.
Eie mening omtrent Satara -- uitstekend vir wildkyk maar die woonwa gedeelte word afgeskeep. Baie min koelte en die kragpunte is ver van jou staanplek af. Jy gaan moeilik sonder 'n koord van 20 meter regkom.
Ablusies geen rede om te kla en selfs 'n toergroep met 'n Lorrie wat een nag daar opgedaag het, het hulle regtig uitstekend gedra.
Lekker wild gekyk om Satara en sal dit steeds aanbeveel as jy maks diere wil sien.
Ek het lekkerder gerus op Letaba - eie mening
12 Aug 2015 @ 14:34:54 pm
Skuif af Krokodilbrug toe die oggend van 3 Aug.
Sien weer baie diere oppad en kry 'n lekker staanplekkie langs die draad op Krokodilbrug.
Was ons eerste ervaring hier en heel aanvaarbaar. Ablusies is uitstekend en skoon maar die paaie naby die kampie is besig met werkers en mense wat die Wildtuin binnekom wat mens die idee van "Germiston Stasie" gee
Persoonlik sal ek nie meer as 3 dae daar kamp nie maar miskien was dit ook dat die dreigende terugkeer na Gauteng oor mens se kop hang.
12 Aug 2015 @ 14:45:11 pm
Baie dankie vir die deuglike terugvoer, Andre en die mooi fotos nou is ek vrek lus vir oom Paul se plaas.
12 Aug 2015 @ 15:02:57 pm
Lyk rustig,pragtige fotos,ek is jaloers,maar kan my pak vat,anderdag is dit ons beurt.
12 Aug 2015 @ 16:08:41 pm
Andre, baie dankie. As dit n man nie lus maak nie wat sal dan?
Hopelik is ek volgende jaar ook so gelukkig.
12 Aug 2015 @ 16:26:39 pm
Andre lyk my julle het dit erg geniet. Wiltuin altyd n wenner.
12 Aug 2015 @ 17:18:01 pm
Dankie André, dit maak my net weer en meer lus.
12 Aug 2015 @ 17:39:23 pm
12 Aug 2015 @ 18:00:50 pm
Dankie vir die deeglike lusmaker vir ons trippie volgende jaar Meimaand. Ons gaan onder andere ook by dieselfde drie kampe waar julle was, ons kamp opslaan. Ek stem saam met jou, Letaba is 'n heerlike kamp om uit te rus, te ontspan en die laeveld se natuur en rustigheid te geniet. Wat Satara betref, ja die kampeerterrein is dalk afgeskeep maar Satara is elke keer deel van ons kamp-lysie. As ek na jou fotos kyk, sweer ek julle staan onder "ons" doringboompie by Satara. As dit naby aan die suidelike ablusieblok is, dan is dit wraggies so. Al is Satara maar redelike besig en stowwerig met min koelte, is die verskeie paaie in 'n 360º rigting altyd vol verrassings. Vir my is dit 'n moet elke jaar.
Dan ou Krokkies bly vir ons 'n gunsteling. Die hek en afleweringsvoertuie kan 'n bietjie lastig wees deur die dag, maar dan is ons nie daar nie. Ons het al menigmaal tussen Krokkies en Ondersabie die groot 5 raakgeloop - dit is dus beslis diereryk. Dan is daar heelwat grondpaaie om aan te durf en die groot area tussen Krokkies, Berg-en-dal, Skukuza en Ondersabie te deurkruis - ook die grondpaaie oos van die H4-2.
Dit was nou baie lekker om saam met julle te kamp en julle ervaring te deel.
12 Aug 2015 @ 18:42:07 pm
Andre baie dankie vir terugvoer en foto's. Nog meer rede om vir volgende jaar te beplan.